ทางเดินจาก MRT วงศ์สว่างฝั่งตรงข้ามบิ๊กซีถึงป้ายรถเมล์ในเวลาหนึ่งทุ่มไปแล้วค่อนข้างน่ากลัว มีจุดล่อแหลมเยอะ บางครั้งวินมอเตอร์ไซค์และคนนั่งกินเหล้ากัน มีโซฟา ข้าวของ ขวดเหล้าวางอยู่ อยากให้จัดระเบียบตรงนี้ เพราะพอวินมอเตอร์ไซค์เมาแล้วรับลูกค้าอาจเกิดอันตรายได้ โดยเฉพาะลูกค้าหญิง บริเวณทางเดินไปป้ายรถเมล์แรกมีอู่ซ่อมรถ ไฟทางน้อย ป้ายรถเมล์ค่อนข้างเปลี่ยวมากๆ อยากให้ติดไฟทาง กล้องวงจรปิดเผื่อเกิดเหตุร้ายและจัดระเบียบวินมอเตอร์ไซค์ตรงนั้น ดิฉันไม่กล้าถ่ายภาพตรงวินมอเตอร์ไซค์ ขอแนบภาพป้ายรถเมล์ที่เปลี่ยวและมืดแทน